Han vant tresteg i Diamond League 2017, for sjette året på rad. Han deltok i USA-mesterskapet i friidrett 2017, men fløy inn fra treningsleir i Nederland, og hoppet kun ett sprang, som var ugyldig. Ifølge Taylor selv gjorde han dette med vilje, for å spare kroppen, da det var flere stevner de kommende ukene. Han var uansett kvalifisert for VM i friidrett 2017, fordi han var regjerende verdensmester og Diamond League-vinner, så han trengte ikke å kvalifisere seg via USA-mesterskapet. Han vant tresteg under VM i friidrett i august, der han hoppet 17,68 meter i finalerunden.